המיין בזאר (Main bazar) אולי צמד המילים הנפוץ ביותר בקרב הנוחתים הטריים בהודו. נמצא בשכונת פהאר גאנג'.
זהו רחוב ארוך ההולך ממזרח למערב המתחיל במרחק 5 דקות הליכה מתחנת הרכבת של ניו דלהי. ברחוב שוק ענק בו תמצאו כמעט כל דבר שאפשר לקנות החל מבגדים, תכשיטים, כלי בית, אוכל, צעצועים, תיקים והרשימה לא נגמרת.
זוהי באופן לא רישמי נקודת הפתיחה של המטיילים הישראלים בהודו. מכיוון שכך הדבר כבר זמן רב, מסעדות רבות שם מוכרות אוכל ישראלי, המון שלטים כתובים בעברית ותוכלו למצוא לא מעט הודים שיודעים את השפה וכמה מהם מדברים אפילו עברית שוטפת.
לנוחתים פעם ראשונה בהודו - מצד אחד, מקום זה יכול להבהיל מעט שכן הוא הומה ומבולגן, הרחוב צר והתנועה רבה. מצד שני לאחר שתשבו באיזו מסעדה ותזמינו משהו להתרענן מהחום - סיכויים סבירים שמייד תראו מטיילים ישראלים אחרים שבשמחה ימטירו עליכם עצות רבות כגון היכן ללון, איפה לאכול, וכן מה המחירים המשתלמים, וזו דרך טובה להתחיל את הטיול ולהתחיל להבין איך להסתדר בהודו.
מעבר לכך שהמיין בזאר הוא שוק ענקי ומעניין - הוא גם אזור בו יש ריכוז גדול של מלונות. באזור זה אין מלונות 4/5 כוכבים ורוב המלונות הם 2 כוכבים ומטה. המחיר לחדר הכי בסיסי שכולל שירותים ומקלחת פרטיים הוא כ400-500 INR ובדרך כלל יש גם מאוורר תקרה. לחדר בסיסי עם מיזוג המחיר הוא כ700-100 INR. למידע נוסף על מלונות בדלהי ומלונות בהודו.
במיין בזאר ובדלהי כולה מספר עצום של סוכנויות נסיעות, מומלץ ללכת לסוכנויות שעובדות בעיקר עם ישראלים כך המחיר בדרך כלל הוא הנמוך ביותר. סוכנות מומלצת במיין בזאר - dolphin india tours - שם תוכלו לדבר עם אסיף +919811367471, s.asifali07@yahoo.in - לצורך רכישה של כרטיסים לכל אזורי הודו או סתם לקבל מידע שימושי. בנוסף יש לו מלון עם חדרים AC במחיר של כ700 IRP ללילה.
שוק המיין בזאר הוא מבין הזולים בהודו כמעט בכל הקטגוריות - מומלץ לעשות שם את כל הקניות ואפילו לקחת את זה בחשבון כשאורזים לפני הטיסה (מברשת שיניים/שמפו/בגדים/תיקים וכו').
שימו לב. גם המקומיים יודעים שהמון תיירים המגיעים להודו בפעם הראשונה, מגיעים בהתחלה לשוק, וחלקם ינסו לנצל זאת לרעה על מנת להרוויח כסף. החל בטענות שווא שהמיין בזאר סגור והם מוכנים לקחת אתכם עם מונית למקום אחר במחיר גבוה (מערכת האתר שמעה על הונאה זו מספר רב של פעמים וגם חוותה אותה) וכלה בחשבון גבוה מהרגיל אם לא הביאו לכם תפריט מראש. יש לשאול ולבדוק היטב על כל דבר שנראה לכם חשוד. בנוסף מומלץ לא להסתובב בשוק עם מסמכים חשובים אלא עם העתקים שלהם וכן לא עם הרבה מזומן.
מומלץ בחום - עוגיות קוקוס - דוכני עוגיות כאלה פזורים לאורך כל השוק בהם מכינים לכם על המקום עוגיות בתנור פח מאולתר. טעים ממש וזול וגם מעניין לראות איך הכל נעשה במיומנות.
מכיוון שעושים הרבה קניות בשוק ולא תמיד תרצו להסתובב עם הערימה הענקית הזאת לאורך כל הטיול, מומלץ לשלוח חבילה לארץ - המחיר למשלוח יחסית זול ובדרך כלל המשלוח מגיע בזמן ובלי תקלות. אם שולחים את החבילה דרך מקום מקצועי - מומלץ לשלוח דרך השייח - זוהי בעצם חנות למוצרי עור אבל הם מבצעים משלוחים רבים כל יום עבור ישראלים והם עושים זאת כבר זמן רב. החנות נמצאת כ300 מטר מזרחית (לכיוון תחנת הרכבת) מבית חב"ד (הנמצא בערך במרכז השוק). כתובת: Main Bazar Rd, Aram Bagh, Paharganj, דלהי, 110055, הודו. טלפון: +911123561069.
אוטובוס - תחנת האוטובוס המרכזית ביותר בניו דלהי היא Inter State Bus Terminus - משם יוצאות נסיעות האוטובוס לכל רחבי הודו והיא נמצאת כ4 ק"מ מהמיין בזאר - מהתחנה מומלץ לקחת ריקשה או מונית למיין בזאר - זוהי נסיעה של כ5 דקות.
טיסה - שדה התעופה הקרוב ביותר הוא Indira Gandhi International Airport - משם ניתן לקחת מטרו מתוך השדה תעופה ולנסוע לתחנת הרכבת של ניו דלהי - משם הליכה של כ5 דקות מערבה לתחילת המיין בזאר.
רכבת - תחנת הרכבת הקרובה ביותר היא New Delhi Railway Station - והיא נקודת חיבור מרכזית לכל היעדים בהודו. תחנה זו היא במרחק 5 דקות הליכה מתחילת המיין בזאר.